open-index/open-wikipedia-markdown huggingface dataset:
சுற்றுக்கோளம்

வடிவவியலில் ஒரு பன்முகியின் **சுற்றுக்கோளம்** (*circumscribed sphere*) என்பது அப்பன்முகியை உள்ளடக்கியவாறு அதன் ஒவ்வொரு உச்சியையும் தொட்டுக்கொண்டு அமையும் ஒரு கோளமாகும். சுற்றுக்கோளமானது, இருபரிமாணத்தில் வரையறுக்கப்பட்டுள்ள சுற்றுவட்டம் என்பதற்கு இணையான முப்பரிமாணக் கருத்துரு ஆகும். சுற்று வட்டங்களைப் போலவே ஒரு பன்முகியின் சுற்றுக் கோளத்தின் ஆரமானது "சுற்றுக்கோள ஆரம்" எனவும் சுற்றுக்கோளத்தின் மையமனது "சுற்றுக்கோள மையம்" எனவும் அழைக்கப்படுகின்றன.

எல்லா ஒழுங்கு பன்முகிகளுக்கும் சுற்றுக்கோளங்கள் இருக்கும். ஆனால் ஒழுங்கற்றப் பன்முகிகள் எல்லாவற்றிலும் அவற்றின் உச்சிகள் ஒரே கோளத்தின் மீது அமைந்திருக்காது என்பதால் எல்லா ஒழுங்கங்கற்றப் பன்முகிகளுக்கும் சுற்றுக்கோளங்கள் இருக்காது. நடுக்கோளம், உட்கோளம் இரண்டும் பன்முகிகள் தொடர்புடைய பிற கோளங்களாகும். நடுக்கோளம், பன்முகியின் எல்லா விளிம்புகளையும் தொட்டுக்கொண்டு அமைந்திருக்கும். உட்கோளம், பன்முகியின் எல்லா முகங்களையும் தொடும். ஒழுங்குப் பன்முகிகளுக்கு சுற்றுக்கோளம், நடுக்கோளம், உட்கோளம் மூன்றும் இருக்கும். ஒரு ஒழுங்குப் பன்முகிக்குரிய இம்மூன்று கோளங்களும் பொதுமையக் கோளங்களாக (ஒரே மையத்தைக் கொண்டவை) இருக்கும்.

## இருப்பும் உகமமும்
ஒரு பன்முகிக்கு சுற்றுக்கோளம் இருக்குமானால் அது அப் பன்முகியினை உள்ளடக்கிய மிகச்சிறிய கோளமாக இருக்க வேண்டுமென்பதில்லை. எடுத்துக்காட்டாக, கனசதுரத்தின் ஒரு உச்சியையும் அதன் அண்மை உச்சிகள் மூன்றையும் கொண்டு உருவாக்கப்படும் நான்முகியின் சுற்றுக்கோளமும் மூலக் கனதுரத்தின் சுற்றுக்கோளமாக ஒன்றாக இருக்கும். ஆனால் மூன்று அண்மை உச்சிகளை தன் நடுக்கோட்டின் மீது கொண்ட, மேற்படி சுற்றுக்கோளத்தைவிடச் சிறியதொரு கோளத்துக்குள் அந்த நான்முகி உள்ளடங்கி அமையும். எந்தவொரு பன்முகிக்கும், அதனை உள்ளடக்கும் மிகச்சிறிய கோளமானது, அப்பன்முகியின் உச்சிகளின் ஒரு உட்கணத்தின் குவிமேலோட்டின் (convex hull) சுற்றுக்கோளமாக இருக்கும்.

ரெனே டேக்கார்ட் (*De solidorum elementis*, circa 1630)சுற்றுக்கோளமுடைய ஒரு பன்முகியின் எல்லா முகங்களுக்கும் சுற்று வட்டங்கள் இருக்குமென்று கண்டறிந்தார். இந்த சுற்று வட்டங்கள் அந்தந்த முகங்களின் தளங்கள், பன்முகியின் சுற்றுக்கோளத்தைச் சந்திக்கும் வட்டங்களாகும். மேலும் அவர் ஒரு பன்முகிக்குச் சுற்றுக்கோளமொன்று இருப்பதற்குத் தேவையான கட்டுப்பாடாக உள்ள இக்கூற்று போதுமானதுமான கட்டுப்பாடாகவும் இருக்கும் என்றும் கருதினார். அதாவது ஒரு பன்முகியின் எல்லா முகங்களுக்கும் சுற்று வட்டங்கள் இருந்தால் அப்பன்முகிக்குச் சுற்றுக்கோளமும் இருக்கும் என்பது அவரது கருத்து. ஆனால் அது சரியான கூற்று இல்லை. எடுத்துக்காட்டாக, இதனை இருபட்டைக்கூம்பைக் கொண்டு அறியலாம். ஒரு இருபட்டைக்கூம்பின் எல்லா முகங்களுக்கும் (முக்கோணங்கள்) சுற்று வட்டங்கள் இருக்கலாம். ஆனால் இருபட்டைக் கூம்பிற்கு சுற்றுக்கோளம் கிடையாது. 

எனினும் ரெனே டெக்கார்ட்டின் கருத்து ஒரு எளிய பன்முகிக்குப் பொருந்தும். அதாவது, ஒரு எளிய பன்முகியின் எல்லாப் பக்கங்களுக்கும் சுற்று வட்டங்கள் இருக்குமானால் அப்பன்முகிக்குச் சுற்றுக்கோளமும் இருக்கும்.

## சுறுக்கோளத்தின் மீதமையும் புள்ளி
ஒழுங்குப் பன்முகிகளான பிளேட்டோவின் சீர்திண்மங்கள் ஐந்திற்கும் ஒவ்வொரு சுற்றுக்கோளம் உண்டு. ஒரு பிளேட்டோவின் சீர்திண்மத்தின் மீதுள்ள ஏதாவது ஒரு புள்ளி M மற்றும் அந்தச் சீர்திண்மத்தின் உச்சிகளின் எண்ணிக்கை n, அப்புள்ளிக்கும் பன்முகியின் உச்சிகள் A_i ஆகியவற்றுக்கு இடைப்பட்ட தூரங்கள் MA_i எனில்,
:4(MA_1^{2}+MA_2^{2}+...+MA_n^{2})^2=3n(MA_1^{4}+MA_2^{4}+...+MA_n^{4}).

## மேற்கோள்கள்

## வெளியிணைப்புகள்

* 

பகுப்பு:கோளங்கள்
பகுப்பு:பன்முகத்திண்மங்கள்
பிளாட்டினம்-சமாரியம்

**பிளாட்டினம்-சமாரியம்** (*Platinum-samarium*) ஓர் இரும கனிம வேதியியல் சேர்மமாகும். PtSm என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. உலோகங்களிடை சேர்மமான பிளாட்டினம்-சமாரியம் படிகங்களாக உருவாகிறது. 

## தயாரிப்பு

தூய தனிமங்கள் விகிதவியல் அளவுகளில் இணைந்து இரும பிளாட்டினம்-சமாரியம் உருவாகிறது.

:: Pt + Sm -----> SmPt 

Pnma என்ற இடக்குழுவில் அலகு அளபுருக்கள் a = 0.7148 நானோமீட்டர், b = 0.4501 நானோமீட்டர், c = 0.5638 நானோமீட்டர், Z = 4, என்ற அளவுகளில் இரும்பு போரைடின் (FeB) கட்டமைப்பை ஒத்த சாய்சதுரக் கட்டமைப்பில் பிளாட்டினம்-சமாரியம் படிகமாகிறது.

≈1810 பாகை செல்சியசு வெப்பநிலையில் பிளாட்டினம்-சமாரியம் உருகும்.

## மேற்கோள்கள்

பகுப்பு:சமாரியம் சேர்மங்கள்
பகுப்பு:பிளாட்டினம் சேர்மங்கள்
பகுப்பு:இடை உலோகவியல்
மாயா கசல்

**மாயா கசல்**  ( **Maya Ghazal)**  சிரியா நாட்டின்  உள்நாட்டு போரிலிருந்து தப்பிய லட்சக்கணக்கான அகதிகளில் ஒருவராவார்.  2021 ஆம் ஆண்டு முதல் ஐ.நா அகதிகள் முகமையின் சிரிய - பிரித்தானிய நல்லெண்ணத் தூதராக உள்ளார்.

## சுயசரிதை
2015 ஆம் ஆண்டு 16 ஆவது வயதில் மாயா கசல் தனது தாய் மற்றும் இரண்டு இளைய சகோதரர்களுடன் சிரியாவின் தமாசுகசு நகரில் இருந்த வீட்டை விட்டு வெளியேறி இங்கிலாந்துக்குச் செல்ல வேண்டிய கட்டாயம் ஏற்பட்டது. அங்கு இவர்கள் ஓராண்டிற்கு முன்பே இங்கிலாந்திற்கு  வந்திருந்த இவரது தந்தையுடன் மீண்டும் இணைந்தனர்.

கசல் இந்த நடவடிக்கையை தனது சிறந்த புதிய தொடக்கமாக பார்த்தார். இவருக்கு பெரிய நம்பிக்கைகளும்  கனவுகளும்  இருந்தன. வாழ்க்கை ஒருவித இயல்பு நிலைக்குத் திரும்பும் என்ற நம்பிக்கையுடன் இருந்தார். ஆனால் துரதிர்சுடவசமாக  இது நடக்கவில்லை. பல்வேறு களங்கத்தையும் விரோதத்தையும் கசல் அனுபவித்தார். ஆறு ஆண்டுகளுக்கு முன் பிரிட்டனில் இவருக்கு அகதி நிலை வழங்கப்பட்டது.  ஆனால்  தனது கல்வியை பெற கடுமையாக கசல் போராட வேண்டியிருந்தது. அவர் தற்போது ஒரு விமானியாக கசல்  தகுதி பெற்றுள்ளார்.

## மேற்கோள்கள்


பகுப்பு:1999 பிறப்புகள்
பகுப்பு:வாழும் மக்கள்
பகுப்பு:சிரிய மக்கள்
பகுப்பு:பிரித்தானிய மக்கள்
தமிழ்நாடு கிராம வங்கி

**தமிழ்நாடு கிராம வங்கி** (*Tamil Nadu Grama Bank*) என்பது இந்தியாவின் தமிழ்நாட்டின் சேலத்தைத் தலைமையிடமாகக் கொண்ட ஒரு மண்டல ஊரக வங்கியாகும் . 

## தோற்றம்
தமிழ்நாடு கிராம வங்கி என்பது தமிழகத்தில் செயல்படும் ஊரக வங்கியாகும். இந்த வங்கி மத்திய மற்றும் மாநில அரசுகளுக்குக் கூட்டாகச் சொந்தமானது மற்றும் இந்தியன் வங்கியின் நிதியுதவியுடன் செயல்படுகின்றது. இது இந்திய அரசின் நிதி அமைச்சகத்தின் சொத்துரிமையின் கீழ் உள்ளது.

தமிழ்நாடு கிராம வங்கி 1 ஏப்ரல் 2019 அன்று பழைய பல்லவன் கிராம வங்கி மற்றும் பாண்டியன் கிராம வங்கி இணைப்பின் மூலம் உருவாக்கப்பட்டது. இந்திய அரசின் அராசாங்க அறிவிக்கை எண். 363 தேதி 28 ஜனவரி 2019 மூலம் இது செயல்படுத்தப்பட்டது.

## செயல் எல்லை
இணைப்பிற்கு முன்பு சேலத்தைத் தலைமையிடமாகக் கொண்ட பல்லவன் கிராம வங்கி 16 மாவட்டங்களிலும், விருதுநகரைத் தலைமையிடமாகக் கொண்ட பாண்டியன் கிராம வங்கி 16 மாவட்டங்களிலும் செயல்பட்டு வந்தது. இணைப்பிற்குப் பிறகு, சென்னையைத் தவிர, தமிழகத்தின் மற்ற 37 மாவட்டங்களிலும், சேலத்தைத் தலைமையிடமாகக் கொண்டு தமிழ்நாடு கிராம வங்கியாக வங்கி இது செயல்படுகிறது.

## பங்கு மூலதனம்
செலுத்தப்பட்ட மூலதனம் ரூ. 46.96 கோடிகளைப் பங்குதாரர்கள் கீழ்க்கண்டவாறு பகிர்ந்துள்ளனர்:

* இந்திய அரசு (50%) - ரூ. 23 கோடியே 48 லட்சம்
* தமிழ்நாடு அரசு (15%) - ரூ. 7 கோடியே 4 லட்சம்
* இந்தியன் வங்கி (35%) - ரூ. 16 கோடியே 44 லட்சம்

## மேற்கோள்கள்

## வெளி இணைப்புகள்

* 
பகுப்பு:இந்திய வங்கிகள்
இலுட்ரோகேல்

***இலுட்ரோகேல்*** (*Lutrogale*) என்பது 1865ஆம் ஆண்டில் ஜான் எட்வர்ட் கிரே என்பவரால் குவிந்த நெற்றி மற்றும் மூக்கைக் கொண்ட நீர்நாய்களின் பேரினப் பெயராக இடப்பட்டது. ஆற்று நீர்நாய் *இ. பெர்சுபிசில்லாட்டா* என்பது மாதிரி இனமாகப் பயன்படுத்தப்படுகிறது.

இந்த பேரினத்தில் பின்வரும் அழிந்துபோன மற்றும் புதைபடிவ சிற்றினங்களும் உள்ளன:

* *இ. கிரெடென்சிசு* – கிரெட்டன் நீர்நாய்
* *இ. பேலியோலெப்டோனிக்சு*
* இ*. ரோபசுடா*

## மேற்கோள்கள்

பகுப்பு:பாலூட்டிப் பேரினங்கள்
சூளக்கரை

**சூளக்கரை** (*Sulakarai*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். ஆவணங்கள் இப்பகுதியை **மல்லாபுரம்** என்று குறிக்கின்றன.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 28 கிலோமீட்டர் தொலைவிலும், ஊத்தங்கரையில் இருந்து 15 கிலோமீட்டர் தொலைவிலும், கல்லாவியிலிருந்து மூன்று தொலைவில் உள்ளது. இந்த ஊர் தென்பெண்ணை ஆற்றங்கரையில் அமைந்துள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 456, மொத்த மக்கள் தொகை 											1,882, இதில் 935 ஆண்களும், 947 பெண்களும் அடங்குவர்.

## தொல்லியல் எச்சங்கள்
இப்பகுதியில் ஈமச் சின்னமான தாழி வகைப் பெருங்கற்கால ஈமச்சின்னங்கள் காணப்படுகின்றன. இங்கு கிடைத்த தாழியின் தடித்த ஓடுகள் கருப்புச சிவப்பு வண்ணம் கொண்டவை. 

## கோயில்கள்
* சூளக்கரை ஐராவதீசுவரர் கோயில்
* பட்டாபிராமர் கோயில்

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
பத்லாபூர்

**பத்லாப்பூர்** (**Badlapur**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள நகராட்சி ஆகும். மேலும் இது மும்பை பெருநகரப் பகுதியாகும். பத்லாப்பூர்,   மும்பையிலிருந்து  67 கிலோ  மீட்டர் (ரயில்) தொலைவிலும், புனேவிலிருந்து 125 கிலோ மீட்டர்  தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 41,902 வீடுகளையும், 34 வார்டுகளையும் கொண்ட  மொத்த மக்கள் தொகை  174,226 ஆகும். மக்கள் தொகையில் ஆண்கள்   90,365  மற்றும் 83,861  பெண்கள் ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  17801 - 10.22 %  ஆகும். சராசரி எழுத்தறிவு 91.72 %   ஆகும்.  இதன் மக்கள் தொகையில் இந்துக்கள் 81.00%, இசுலாமியர்கள் 3.84%, பௌத்தர்கள் 12.07%,  சமணர்கள் 0.57%, கிறித்துவர்கள் 1.73% மற்றும் பிறர் 0.79%  ஆக உள்ளனர்.

## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
விட்டல்வாடி

**வித்தல்வாடி** (**Vithalwadi**) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த கல்யாண் - டோம்பிவிலி மாநகராட்சியில் அமைந்த பகுதியாகும். இது மும்பை பெருநகரப் பகுதியில் அமைந்துள்ளது. 

## போக்குவரத்து
வித்தல்வாடி மின்சார தொடருந்து நிலையம், கல்யாண் மற்றும் உல்லாஸ்நகர் நகரப்பகுதிகளுக்கு நடுவில் உள்ளது. 
## மேற்கோள்கள்

பகுப்பு:மும்பை
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
கொலாபா, மும்பை

**கொலாபா** (**Colaba**) இந்தியாவின் மகாராட்டிரா மாநிலத்தின் தலைநகரான மும்பை நகரத்தில் தெற்கில் அமைந்துள்ளது. இது பெருநகரமும்பை மாநகராட்சியின் மண்டலம் எண் 1, வார்டு எண் A-இல் அமைந்துள்ளது. இது மும்பையின் நான்கு தீபகற்பப் பகுதிகளில் ஒன்றாகும். மற்றவைகள் பாந்த்ரா, வொர்லி, மலபார் மலைப் பகுதிகள் ஆகும். மேலும் இது மும்பையின் ஏழு தீவுகளில் ஒன்றாகும்.

இப்பகுதியில் புகழ்பெற்ற சத்திரபதி சிவாசி தொடருந்து நிலையம், இந்தியாவின் நுழைவாயில் கட்டிடம் மற்றும் தாஜ் மகால் பேலஸ் மற்றும் டவர் அமைந்துள்ளது.

## நவம்பர் 2008 தீவிரவாத தாக்குதல்கள்
 
26 நவம்பர் 2008 அன்று கொலாபா பகுதியில் அமைந்த தாஜ் மகால் பேலஸ் மற்றும் டவர், நாரிமன் கட்டிடம, லியோபோல்டு கபே போன்ற கட்டிடப் பகுதிகளில் இருந்த பொதுமக்களை பாகிஸ்தானின் இசுலாமிய தீவிரவாதிகள் வெடி குண்டுகள் மற்றும் துப்பாக்கித் தோட்டாக்களால் நூற்றுக்கும் மேற்பட்டவர்களைக் கொன்றனர்.  
## படக்காட்சிகள்


File:Marine Drive, Mumbai (2007).jpg|thumb|right| நார்மன் முனை மற்றும் கொலபாவை இணைக்கும் கடற்கரை நடைபாதை 
File:Sevenislandsofbombay.png|left|upright=0.6|thumb|சீரமைப்புக்கு முன்னர் மும்பையின் ஏழு தீவுகள் 
File:Bombay 1909.jpg|left|upright=0.6|thumb|பழைய தெற்கு மும்பை, 1909
File:BombayReclamation 1911.jpg|thumb| கொலாபா தீவுப்பகுதியின் வரைபடம்
File:Colaba Chapel, Bombay (Clutterbuck, p. 173) - Copy.jpg|thumb|கொலபா சிற்றாலயம், ஆண்டு 1889 (Clutterbuck, 1889, p. 173)
File:Colaba panorama.jpg|thumb|upright=2.5|180° பாகையில் கொலாபா 
Image:Cafe_Mondegar,_on_Colaba_Causeway.jpg|கொலபா வணிக நடைபாதை
Image:Colaba_apartments.jpg|கொலாபாவின் அடுக்குமாடி குடியிருப்புகள் 
Image:Colaba Causeway construction, view from Colaba island, 1826.jpg|கொலபா தீவு, ஆண்டு 1826 


## மேற்கோள்கள்

## வெளி இணைப்புகள்
* History of Colaba

பகுப்பு:மும்பை
பகுப்பு:மும்பை மாவட்டம்
காளிப்ரஸாத்

**ஆர். காளிப்ரஸாத்** ஒரு தமிழ் எழுத்தாளர் ஆவார். இவர் குறிப்பிடத்தக்க சிறுகதைகள், மொழியாக்கங்கள், மற்றும் இலக்கிய விமர்சனங்களை எழுதியுள்ளார்.

## வாழ்க்கைக் குறிப்பு
காளிப்ரஸாத் 1979ம் ஆண்டு இன்றைய திருவாரூர் மாவட்டத்திலுள்ள வேளுக்குடியில் பிறந்தார். இளம்வயதில் மன்னார்குடியில் வசித்துவந்தார். பின்னர் சென்னைக்கு குடிபெயர்ந்தார். இவருக்கு மணமாகி இரு குழந்தைகள் உள்ளன. தற்போது சென்னையில் தகவல் தொழில்நுட்ப துறையில் வேலை பார்த்து வருகிறார்.

## இலக்கியச் செயல்பாடு
### புனைவெழுத்து
சொல்வனம் போன்ற இலக்கிய இதழ்களில் சிறுகதைகளை எழுதி வந்துள்ளார். இவரது பத்து சிறுகதைகளின் தொகுப்பு 'ஆள்தலும் அளத்தலும்' என்ற பெயரில் 2021-ல் யாவரும் & பதாகை பதிப்பகங்கள் சேர்ந்து வெளியிட்டன.

### மொழியாக்கங்கள்
இந்திய ஆங்கில எழுத்தாளரான விலாஸ் சாரங் எழுதி ஆங்கிலத்தில் வெளியான The Dhamma Man புதினத்தை 2020-இல் 'தம்மம் தந்தவன்' என்ற பெயரில் தமிழ் மொழியாக்கம் செய்தார். நற்றிணை பதிப்பகம் வெளியிட்ட இந்நூல் புத்தரின் வாழ்க்கை வரலாற்றை கதைகளும் தத்துவமும் அரசியலும் கலந்து ஒரு நவீன நாவலாக விவரிக்கிறது. இது பரவலான வாசக கவனத்தைப் பெற்றது.

### இலக்கிய விமர்சனம்
காளிப்ரசாத் இலக்கிய விமர்சன கட்டுரைகள் எழுதுபவராகவே தன் இலக்கியப் பயணத்தை தொடங்கினார். இவரது இலக்கிய விமர்சன கட்டுரைகள் வல்லினம், சிங்கப்பூரிலிருந்து வெளிவரும் அரூ மற்றும் பல இணைய இதழ்களில் வெளிவந்துள்ளன.

## மேற்கோள்கள்

## வெளி இணைப்புகள்
*எழுத்தாளர் காளிப்ரஸாத் இணையதளம்

பகுப்பு:தமிழ் எழுத்தாளர்கள்
2022 இந்தியன் பிரீமியர் லீக்

**2022 இந்தியன் பிரீமியர் லீக்** (விளம்பர ஆதரவு காரணங்களுக்காக **[[டாட்டா குழுமம்|டாட்டா]] ஐபிஎல் 2022** என்று அழைக்கப்படுகிறது), என்பது 2007ஆம் ஆண்டு பிசிசிஐயால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் 15ஆம் பதிப்பாகும். இம்முறை, புதிதாக இரண்டு அணிகள் சேர்க்கப்பட்டுள்ளன.

## பின்னணி
2022 பதிப்பில் புதிதாக 2 அணிகள் இடம் பெறும் எனவும், அஹமதாபாத், லக்னோ, இந்தூர், கட்டக், கவுஹாத்தி, தர்மசாலா ஆகிய 6 நகரங்களில் எவையேனும் 2 நகரங்களை மையமாகக் கொண்டு இவ்விரு அணிகளும் செயல்படும் எனவும் , ஆகஸ்ட் 2021-ல்   பிசிசிஐ அறிவித்திருந்தது.

25 அக்டோபர் 2021  நடந்த ஏலத்தில், RPSG குழுமம் லக்னோ அணியை 7,090 கோடி ரூபாய்க்கும் ,CVG கேப்பிடல் குழுமம் அஹமதாபாத் அணியை 5,625 கோடிக்கும் வாங்கின.

லக்னோ அணியின் பெயர் லக்னோ சூப்பர் ஜெயன்ட்ஸ் என்றும், அகமதாபாத் அணியின் பெயர் குஜராத் டைட்டன்ஸ் என்றும் அறிவிக்கப்பட்டது.

## புள்ளிப்பட்டியல்

## குழுநிலைச் சுற்று
### போட்டிகள்

----

----

----

----

----

----

----

----

----

----

----

----

----

----

----

----
 
----

----
 
----

----

----

----
 
----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## மேற்கோள்கள்


பகுப்பு:இந்தியன் பிரீமியர் லீக்
பகுப்பு:2022இல் துடுப்பாட்டம்
பால்கர்

**பால்கர்** (**Palghar**) இந்தியாவின் மகாராட்டிரா மாநிலத்தின் கொங்கண் மண்டலத்தில் உள்ள பால்கர் மாவட்டத்தின் நிர்வாகத் தலமையிடமும், நகராட்சியும் ஆகும். இது வடக்கு மும்பை நகரத்திலிருந்து 87 கிலோ மீட்டர் தொலைவிலும், விராருக்கு வடக்கே 35 கி.மீ. தொலைவிலும், மனோரிலிருந்து அகமதாபாத் செல்லும் வழியில் 24 கி.மீ. தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 16,273 வீடுகளையும், 35 வார்டுகளையும் கொண்ட பால்நகர் நகராட்சியின் மொத்த மக்கள் தொகை 68,930  ஆகும். மக்கள் தொகையில் 36,523 ஆண்கள்   32,407  மற்றும்  பெண்கள் ஆக உள்ளனர். பாலின விகிதம் 1000 ஆண்களுக்கு  887 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 8139 - 11.81 %  ஆகும். சராசரி எழுத்தறிவு   87.90 %   ஆகும்.  இதன் மக்கள் தொகையில் இந்துக்கள் 81.94%, இசுலாமியர்கள் 11.07%, பௌத்தர்கள் 2.38%,  சமணர்கள் 2.86%	, கிறித்துவர்கள் 1.21% மற்றும் பிறர்  0.53% ஆக உள்ளனர்.

## போக்குவரத்து

மும்பை-அகமதாபாத் செல்லும் இருப்புப்பாதையில் அமைந்த பால்கர் தொடருந்து நிலையம், மும்பை, புனே, சூரத், அகமதாபாத் போன்ற நகரங்களை இணைக்கிறது. விரார் - தகானு ரோடு இரயில் நிலையங்களுக்கு இரயில் பால்கர் ரயில் நிலையம் அமைந்துள்ளது.

பால்கர் மாவட்டம் தானே மாவட்டத்தை பிரிந்து பால்கர் எனப் புதிய மாவட்டம் தோன்றின...
## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:பால்கர் மாவட்டம்
தூலியம் பாசுபைடு

**தூலியம் பாசுபைடு** (*Thulium phosphide*) என்பது TmP என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். தூலியமும் பாசுபரசும் சேர்ந்து இச்சேர்மம் உருவாகிறது.  
## தயாரிப்பு
தூலியத்தையும் பாசுபரசையும் சேர்த்து வினைப்படுத்தினால் தூலியம் பாசுபைடு  உருவாகிறது. 
::  Tm + P -> TmP 
## இயற்பியல் பண்புகள்
அடர்த்தியான பாசுபைடு படலம் உலோகத்திற்குள் மேலும் வினைகள் நிகழ்வதைத் தடுக்கும். காலியம் ஆர்சனைடை அரித்தெடுத்த பிறகு, TmP/GaAs பல்லின கட்டமைப்பைப் பெற அதன் மேற்பரப்பில் துலியம் பாசுபைடின் ஒருங்குவளர் அடுக்கை வளர்க்கலாம்.  
தூலியம் பாசுபைடு கனசதுர திட்டத்தில் Fm3m   என்ற இடக்குழுவில் படிகங்களாக உருவாகிறது.  இப்படிகத்தின் கட்டமைப்பு சோடியம் குளோரைடின் கட்டமைப்பை ஒத்ததாக உள்ளது.

## பயன்கள்
உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் சமாரியம் பாசுபைடு ஒரு குறைக்கடத்தியாகப் பயன்படுத்தப்படுகிறது. 
## மேற்கோள்கள்

பகுப்பு:பாசுபைடுகள்
பகுப்பு:தூலியம் சேர்மங்கள்
பகுப்பு:குறைக்கடத்திகள்
பகுப்பு:பாறை உப்பு படிகக் கட்டமைப்பு
மனோர், பால்கர் மாவட்டம்

**மனோர்** (**Manor**) இந்தியாவின் மகாராட்டிரா மாநிலத்தின் பால்கர் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.
இது மும்பை-தில்லியை இணைக்கும் தேசிய நெடுஞ்சாலை 79 மீது உள்ளது. மேலும் இது சூரியா ஆற்றின் கரையில் அமைந்துள்ளது. இது மும்பைக்கு வடக்கே 88 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 2,206 வீடுகளைக் கொண்ட மனோர் ஊரின் மொத்த மக்கள் தொகை  10,421 ஆகும். மக்கள் தொகையில் ஆண்கள்  5,322  மற்றும் 5,099 பெண்கள் ஆக உள்ளனர். பாலின விகிதம் 1000 ஆண்களுக்கு  958 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1367 - 13.12%  ஆகும். சராசரி எழுத்தறிவு 85.70 %    ஆகும். இதன் மக்கள் தொகையில் இந்துக்கள் 63.78%, இசுலாமியர்கள் 31.32%, பௌத்தர்கள் 1.45%,  சமணர்கள் 2.88%	, கிறித்துவர்கள் 0.21% மற்றும் பிறர் 0.38%   ஆக உள்ளனர்.
## மேற்கோள்கள்

* [Manor Census 2011](http://www.censusindia.gov.in/(S(lmd3z045yewtjovodkvzzeyd))/pca/SearchDetails.aspx?Id=586847)

பகுப்பு:மகாராட்டிர மாநிலத்திலுள்ள ஊர்களும் நகரங்களும்

பகுப்பு:பால்கர் மாவட்டம்
சிஞ்சியாங்கின் வரலாறு

**சிஞ்சியாங்** என்பது வரலாற்று ரீதியாக காஷ்மீருக்கு வடக்கே உள்ள ஒரு பகுதியாகும். சிஞ்சியாங்கானது தியான் சான் மலைகளால் இரண்டாக பிரிக்கப்படுகிறது. தியான் சான் மலைகளுக்கு வடக்கே உள்ள பகுதி சுங்கரியா எனவும், தெற்கே உள்ள பகுதி தரிம் பள்ளத்தாக்கு என்றும் அழைக்கப்படுகிறது. இங்கு தற்போது பெரும்பாலும் உய்குர் இன மக்களே வசிக்கின்றனர். 1884 ஆம் ஆண்டு இப்பகுதி சிஞ்சியாங் என்று பெயரிடப்பட்டது. அதன் பொருள் "புதிய எல்லை" என்பதாகும். அந்நேரத்தில் துங்கன் கிளர்ச்சிக்கு பிறகு சீனாவின் சிங் அரசமரபால் இந்த இரண்டு பகுதிகளும் கைப்பற்றப்பட்டன.

இப்பகுதிக்கு முதல் குடியேற்ற மக்கள் மேற்கில் இருந்து வந்தனர். தரிம் பள்ளத்தாக்கில் காணப்படும் தரிம் மம்மிக்களில் பழமையானவை கி.மு. 2000மாவது ஆண்டைச் சேர்ந்தவையாகும். அந்த நேரத்தில் இந்தோ-ஐரோப்பிய மக்களான தொச்சாரியர்கள் தரிம் பள்ளத்தாக்கில் வசித்தனர். கி.மு. முதல் 1000 ஆண்டுகளில் தரிம் பள்ளத்தாக்கில் இந்தோ-ஐரோப்பிய நாடோடிகளான யுவேசி மக்கள் வாழ்ந்தனர். கி.மு. இரண்டாம் நூற்றாண்டில் இப்பகுதியானது தற்போதைய மங்கோலியாவை மையமாக கொண்டிருந்த நாடோடி மக்களின் கூட்டமைப்பான சியோங்னு பேரரசின் ஒரு பகுதியானது.

## உசாத்துணை

பகுப்பு:அரபு மொழி வார்த்தைகளைக் கொண்ட கட்டுரைகள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:ஆசியா
மங்கோலியர்களின் சார்சியா மீதான படையெடுப்பு

**மங்கோலியர்களின் சார்சியா மீதான படையெடுப்பானது** 13ஆம் நூற்றாண்டு நடைபெற்றது. அந்நேரத்தில் சார்சியா இராச்சியமானது சார்சியா, ஆர்மீனியா, மற்றும் பெரும்பாலான காக்கேசியாவை உள்ளடக்கியிருந்தது. மங்கோலிய பேரரசானது முதன் முதலாக காக்கேசியாவில் 1220ஆம் ஆண்டு தோன்றியது. குவாரசமியப் பேரரசின் அழிவின்போது சுபுதை மற்றும் செபே ஆகியோர் குவாரசமியாவின் இரண்டாம் முகமதுவை துரத்தினர். அத்துரத்தலின்போது அவர்கள் ஒன்றிணைந்த சார்சிய மற்றும் ஆர்மீனிய இராணுவங்களை தோற்கடித்தனர். பிறகு கீவ ருஸ் மீது படையெடுக்க வடக்கு நோக்கி சென்றனர்.

காக்கேசியா மற்றும் கிழக்கு அனத்தோலியா மீதான முழுமையான மங்கோலியப் படையெடுப்பானது 1236ஆம் ஆண்டு தொடங்கியது. சார்சியா இராச்சியம், ரும் சுல்தானகம், மற்றும் திரேபிசோந்த் பேரரசு ஆகியவை அடிபணிய வைக்கப்பட்டன. ஆர்மீனிய இராச்சியமான சிலிசியா மற்றும் பிற சிலுவைப்போர் அரசுகள் தாமாக முன்வந்து அடிபணிந்தன. அசாசின்கள் அழிக்கப்பட்டனர். காக்கேசியாவில் மங்கோலிய ஆட்சியானது 1330களின் பிற்பகுதி வரை நீடித்தது. அந்நேரத்தின் போது சார்சியாவின் ஐந்தாம் ஜார்ஜ், சார்சியா இராச்சியத்தை குறுகிய காலத்திற்கு மீண்டும் நிறுவினார். எனினும் சார்சியா மீதான தைமூரின் படையெடுப்பால் அது இறுதியாக சிதறுண்டது.  

## உசாத்துணை

பகுப்பு:மங்கோலியப் படையெடுப்புகள்
டோம்பிவலி

**டோம்பிவலி** இந்தியாவின்மகாராட்டிரா மாநிலத்தின் தானே மாவட்டத்தின் இரட்டை நகரங்களான  கல்யாண் - டோம்பிவிலி மாநகராட்சியின் ஒரு பகுதியாகும். இது மும்பை பெருநகரப் பகுதி ஆகும். list
கல்யாண் - டோம்பிவிலி

## புவியியல்
டோம்பிவலி நகரம்  பாகையில் அமைந்துள்ளது. இது கடல் மட்டத்திலிருந்து 13.534 மீட்டர் (44.403 அடி) உயரத்தில் அமைந்துள்ளது.
இந்நகரத்தின் சராசர் ஆண்டு வெப்பம்   ஆகும்.

## போக்குவரத்து
மும்பை புறநகர் ரயில்வே டோம்பிவலி நகரத்தின் சேவை மையமாக உள்ளது. டோம்பிவிலி நகரம் தானேவிலிருந்து  26 கிலோ மீட்டர் தொலைவிலும், மும்பை சத்திரபதி சிவாசி தொடருந்து நிலையத்திலிருந்து 50 கிலோ மீட்டர் தொலைவிலும் உள்ளது.
## இதனையும் காண்க
*கல்யாண் 
* கல்யாண் - டோம்பிவிலி

## மேற்கோள்கள்

## வெளி இணைப்புகள்
* Local Government site
* KDMC Website

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
கிழவித் தீவு

[வலது|thumb|397x397px| [மும்பையின் ஏழு தீவுகள்]]
**கிழவித் தீவு** (*Old Woman's Island*) என்பது சிறிய கொலாபா என்று அழைக்கப்படுகிறது. இது இந்தியாவின் மும்பை நகரத்தையும், வரலாற்றுச் சிறப்புமிக்க பழைய மும்பையின் ஒரு பகுதியையும் உருவாக்கும் ஏழு தீவுகளில் ஒன்றாகும்.

1838-ல் கட்டப்பட்ட கொலாபா தரைப்பாலம், கடைசி தீவான கிழவித் தீவினை கொலாபா தீவுடன் சேர்த்து மும்பையின் பிரதான நிலப்பரப்புடன்  இணைக்கின்றது.

## மேற்கோள்கள்

## மேலும் காண்க
* மாகிம் 
* வோர்லி
* பரள்
* மசாகன்      
* மும்பை
* கொலாபா

## வெளி இணைப்புகள்
* History of Colaba and Cuffe Parade
* Bombay - History of Reclamation

பகுப்பு:மும்பையின் சுற்றுப் பகுதிகள்
மிலீட்டஸ்

**மீலீட்டஸ்** (*Miletus* (; ; இட்டைட்டு transcription *Millawanda* or *Milawata* (exonyms); ; ) என்பது பண்டைய கிரேக்க நகரமாகும். இது  அனத்தோலியாவின் மேற்கு கடற்கரையில், பண்டைய காரியாவில் உள்ள மேண்டர் ஆற்றின் முகத்துவாரத்திற்கு அருகில் இருந்தது.    இதன் இடிபாடுகள் துருக்கியின், அய்டன் மாகாணத்தில் உள்ள பாலாட் என்ற நவீன கிராமத்திற்கு அருகில் அமைந்துள்ளது. கிமு 6 ஆம் நூற்றாண்டில் தொடங்கிய  பாரசீக ஆட்சிக்கு முன்பு பண்டையமி கிரேக்க நகரங்களில் மிகப் பெரிய மற்றும் பணக்காரர் நகரங்களில் ஒன்றாக இது கருதப்பட்டது.  

கடல் மட்ட உயர்வு மற்றும் வண்டல்கள் படிவுகள் காரணமாக தளத்தில் முதல் குடியேற்றத்தின் சான்றுகளை அணுக முடியாததாகிவிட்டது. கிடைத்த முதல் சான்று புதிய கற்காலம் குறித்ததாகும். துவக்க மற்றும் மத்திய வெண்கலக் காலக் குடியேற்றம் மினோவன் நாகரீகத்தின் செல்வாக்கின் கீழ் வந்தது. பூர்வகுடிகளான லெஜ்கள் இடம்பெயரும் வகையில் கிரெட்டான்களின் வருகை நிகழ்ந்ததாக தொன்மக்கதை கூறுகிறது.

மிலிட்டசின் பதிவு செய்யப்பட்ட வரலாறானது ஹிட்டிட் பேரரசின் பதிவுகளுடனும், வெண்கல யுகத்தின் பிற்பகுதியில் பைலோஸ் மற்றும் நோசோஸின் மைசீனியன் பதிவுகளுடனும் தொடங்குகிறது. மிலிட்டஸ் ஆசியா மைனரின் கடற்கரையில் மைசீனிய கோட்டையாக கி.மு 1450 முதல் கி.மு. 1100 வரை இருந்தது.

கிமு 13 ஆம் நூற்றாண்டில் தென் மத்திய அனடோலியாவிலிருந்து  லூவிய மொழி பேசுபவர்களும் தங்களை கேரியர்கள் என்று அழைத்துக் கொண்டவர்களும் இக்கு வந்து சேர்ந்தனர். அந்த நூற்றாண்டின் பிற்காலத்தில் மற்ற கிரேக்கர்கள் வந்து சேர்ந்தனர். அந்த நேரத்தில் இந்த நகரமானது இட்டைட்டு பேரரசுக்கு எதிராக கிளர்ச்சி செய்தது. அந்த பேரரசின் வீழ்ச்சிக்குப் பிறகு, கிமு 12 ஆம் நூற்றாண்டில் நகரம் அழிக்கப்பட்டது. மேலும் கிமு 1000 இல் தொடங்கி அயோனியன் கிரேக்கர்களால் பரவலாக மீள்குடியேற்றம் செய்யப்பட்டது.

## வரலாறு
கி.மு. ஆறாம் நூற்றாண்டு வரையில் மிலீட்டஸ் நகரம் கிரேக்கத்திலேயே முக்கியத்துவம் வாய்ந்த நகரமாக இருந்தது.  இதன் பிறகே ஏதன்சுக்கு முக்கியத்துவம் ஏற்பட்டது. பல நாட்டு வணிகர்கள் சந்தித்து பரிவர்த்தனை செய்துகொள்ளும் இடமாக இந்நகரம் இருந்தது. இந்நகரத்து செல்வர் பலர் கொடுக்கல் வாங்கல் உள்ளிட்ட பல தொழில்களை செய்தனர். சுமார் எண்பது ஊர்களில் இவர்களின் வணிகத் தலங்கள் இருந்தன. மிலீட்டஸ் நகர நிர்வாகத்துக்குக் கூட இந்த வணிகர்கள் கடன் கொடுத்து உதவியதாக தெரிகிறது.   

இந்த நகரத்தில்தான் கிரேக்கர்களினால் பெரிதும் போற்றப்பட்ட ஞானிகள் எழுவரில் முதல்வரான தேலேஸ் கிமு 624 பிறந்தார்.

## குறிப்புகள்

பகுப்பு:பண்டைய கிரேக்க நகர அரசுகள்
பகுப்பு:Coordinates on Wikidata
பகுப்பு:அய்டன் மாகாண வரலாறு
பகுப்பு:டெலியன் கூட்டணி உறுப்பினர்கள்
நாரிமன் முனை, மும்பை

**நாரிமன் பாயிண்ட்** (**Nariman Point**) இந்தியாவின் மகாராட்டிரா மாநிலத்தின் தலைநகரமும் மற்றும்  இந்தியாவின் நிதித் தலைநகரமுமான மும்பை நகரத்தின் புகழ்பெற்ற மைய வணிகப் பகுதி ஆகும். இது மும்பை  தீபகற்பத்தின் தென்கோடியில் மும்பை மரைன் டிரைவ் பகுதியில் அமைந்துள்ளது. இந்தியாவின் புகழ்பெற்ற பெரு நிறுவனங்களின் தலைமையிடங்கள் நார்மண் முனையில் உள்ளது. மேலும் இது அரபுக் கடற்கரையில் அமைந்துள்ளது.

## படக்காட்சியகம்

File:Cuff Parade 4m Nariman Point - panoramio (5).jpg|நாரிமன் பாயிண்ட்
File:Nariman Point, Mumbai, Maharashtra 400021, India - panoramio (18).jpg|நாரிமன் முனை
File:Marine Drive, Mumbai (2007).jpg|thumb|256px|நாரிமன் முனை
File:The Oberoi Hotel in Mumbai 2015.JPG|thumb|இரவில் நாரிமன் முனை 

## மேற்கோள்கள்

பகுப்பு:மும்பை
சமாரியம்(III) அயோடைடு

**சமாரியம்(III) அயோடைடு** (*Samarium(III) iodide*) என்பது SmI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  சமாரியமும் ஐதரயோடிக் அமிலமும் சேர்ந்து இச்சேர்மம் உருவாகிறது. ஆரஞ்சு-மஞ்சள் நிறப்படிகங்களாக உருவாகும் இது தண்ணீரில் சிதைவடையும்.
## தயாரிப்பு
உலோக சமாரியம் அயோடினுடன் வினைபுரிந்து சமாரியம்(III) அயோடைடு உருவாகும்.:
::2Sm + 3I2 -> 2SmI3

## இயற்பியல் பண்புகள்
சமாரியம்(III) அயோடைடு தண்ணிரில் நீராற்பகுப்படைந்து சிதைவடையும். 
ஆரஞ்சு-மஞ்சள் நிறப்படிகங்களாக உருவாகும்.
## வேதிப் பண்புகள்
உலோக சமாரியத்துடன் சமாரியம்(III) அயோடைடை சேர்த்து சூடாக்கினால் சமாரியம் ஈரயோடைடு உருவாகும்.:

::2SmI3 + Sm -> 3SmI2 

சமாரியம்(III) அயோடைடு ஐதரசனுடன் ஒடுக்க வினையில் ஈடுபட்டு சமாரியம் ஈரயோடைடாக மாறுகிறது.

:: 2 SmI3 + 3 H2----> 2 SmI2 + 2 HI

## பயன்கள்
வணிக முறையில் கிடைக்கும் சமாரியம்(III) அயோடைடு கரிம வேதி வினைகளில் ஒரு வினையூக்கியாகப் பயன்படுகிறது. 
## மேற்கோள்கள்

பகுப்பு:சமாரியம்(III) சேர்மங்கள்
பகுப்பு: அயோடைடுகள்
தாதனூர், ஊத்தங்கரை

**தாதனூர்** (*Thathanur*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது கட்டேரி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 56 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 	56, மொத்த மக்கள் தொகை 198, இதில் 99 ஆண்களும், 99 பெண்களும் அடங்குவர்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
நான்சி சபோத்

**நான்சி சபோத்** *(Nancy Chabot)* (பிறப்பு: 1972) ஜான் ஆப்கின்சு பல்கலைக்கழகப் ப்யன்முறை இயற்பியல் ஆய்வகத்தில் பணிபுரியும் ஒரு கோள் அறிவியலாளர் ஆவார்]].
## வாழ்க்கைப்பணி
நான்சி சபோத் இயற்பியலில் தன் கலை இளவல் பட்டத்தை 1994 இல் இரைசு பல்கலைக்கழகத்தில் இருந்து பெற்றார்.  இவர் தனது முனைவர் பட்டத்தைக் கோள் அறிவியலில் 1999 இல் அரிசோனா பல்கலைக்கழகத்தில் இருந்து பெற்றார். இவர் முனைவர் பட்டம் ஈட்டியதும் இலண்டன் அவுசுட்டனில் உள்ள ஜான் விண்வெளி மையத்திலும் பின்னர் கிளீவ்லாந்தில் உள்ள கேசு மேற்கு தனிப் பல்கலைக்கழகத்திலும் பணிபுரிந்தார்.  இவர் 2995 இல் ஜான் ஆப்கின்சு பல்கலைக்கழகதின் பயன்முறை இயற்பியல் ஆய்வகத்தில் சேர்ந்தார்.

இவர் அண்டார்க்ட்டிக்கா வில் விண்கற்களைத் திரட்ட உருவாக்கிய ஆன்சுமெட் எனும் அண்டார்க்ட்டிக்கா விண்கல் தேட்டக் களவாய்வுக் குழுவின் உறுப்பினராக இருந்துள்ளார்s. இவருக்கு 2001 இல் அமெரிக்காவின் அண்டார்க்ட்டிக் பணிப்பதக்கம் வழங்கப்பட்டது.

இவர் நாசாவின் மெசஞ்சர்(MESSENGER) திட்ட்த்தில் அறிவன்(புதன்) கோள் இரட்டைப் படிமவாக்கக் கருவி அறிவியலாளராகப் பணியாற்றினார். இவர் புவியியல் புலக் குழுவின் தலைவராகவும் இருந்துள்ளார்.  இவர் அறிவன் கோள் இரட்டைப் படிமவாக்கக் கருவி அறிவியல் ஆய்வில் அக்கோளின் வட, தென் முனைகளில் அமைந்த பனி செறிந்த மொத்தல் குழிப்பள்ளங்களின் ஆய்வுக்குத் தலவராக விளங்கியுள்ளார். மேலும் இவர் 2008 ஜனவரி முதல் மெசஞ்சரின் முதல் பறப்புக்கலப் படிமங்களை வெளியீட்டுக்கும் தலைவராக உள்ளார்.

இப்போது இவர் காம்மாக்கதிர்களையும் நொதுமிகளையும் கொண்டு செயல்படும் செவ்வாய்க் கோள் நிலாத் தேட்டம் சார்ந்த, ஜாக்சா செவ்வாய் நிலாத் தேட்டத் திட்டத்தின் இணைமுதன்மைக் கருவி ஆய்வாளராகப் பணிபுரிகிறார்.

இவர் நாசா டார்ட் எனும் இரட்டை விண்கல் திசைமாற்றச் சோதனைத் திட்ட ஒருங்கிணைப்புத் தலைவரும் ஆவார்.

இவர் வானிலையியல் கழகத்தின் ஆய்வுறுப்பினர் ஆவார். மேலும் சிறுகோள் (6899) நான்சிசபோத் இவரது பெயரால் அழைக்கப்படுகிறது.

## மேற்கோள்கள்

## வெளி இணைப்புகள்
*Art and Science Converge in ‘Images of Our Solar System’
*Highlighted Team Member Nancy Chabot: Scientist’s Passion for Discovery Fuels Curiosity about Mercury

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:பெண் கோள் அறிவியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:அமெரிக்க இயற்பியலாளர்கள்
உயிர் எந்திரன்

**உயிர் எந்திரன்** (*Living robot*)  அமெரிக்க விஞ்ஞானிகளால்  உருவாக்கப்பட்டுள்ளது. உலகின் முதல் வாழும் எந்திரன்களாகக்  கருதப்படும் இவை தங்களுக்கு நிகரான குழந்தைகளை இனப்பெருக்கமும் செய்யும்  வல்லமை கொண்டவையாகும். 
## வரலாறு
அமெரிக்காவில் உள்ள வெர்மான்ட், டஃப்ட் மற்றும் ஆர்வார்டு  பல்கலைக்கழகங்களின் விஞ்ஞானிகள் உயிர்-எந்திரன் ஆராய்ச்சியில் நீண்ட காலமாக ஈடுபட்டு வருகின்றனர். இவ்விஞ்ஞானிகள் சேர்ந்து முற்றிலும் புதுவகையான உயிரியல் மறு உற்பத்தி முறை ஒன்றை 2020 ஆம் ஆண்டில் கண்டுபிடித்தனர். ஓர் ஆப்பிரிக்க தவளை இனமான செனோபசு லூயிசின் தண்டு உயிரணுக்களைப் பயன்படுத்தி இதை உருவாக்கியதால் செனோபோட்டு 1.0' என்று இந்த வாழும் எந்திரனுக்குப்  பெயரிட்டனர். நன்றாக நகரவும் நீந்தவும் கூடிய இவை ஒரு மில்லிமீட்டரில் பத்தில் ஒரு பங்கு மட்டுமே விட்டம் கொண்டவையாகும்.
 
தொடர்ந்து மேற்கொள்ளப்பட்ட ஆராய்ச்சியின் விளைவாக செனோபோட்டு 2.0 எந்திரன் உருவாக்கப்பட்டது. 
செனோபோட்டு 3.0 எந்திரன்கள் பற்றிய ஆராய்ச்சி சமீபத்தில் அமெரிக்க நிபுணர்களால் வெளியிடப்பட்டது. உலகின் பல்வேறு நாடுகளில் இரும்பு மற்றும் நெகிழிகளால் எந்திரன்கள்  தயாரிக்கப்படுகின்றன. இவற்றிலிருந்து வேறுபட்ட உயிரியல் எந்திரன்களை  உருவாக்க ஆராய்ச்சி செய்து இவ்விஞ்ஞானிகள் வெற்றி பெற்றுள்ளதாக அக்கட்டுரை தெரிவிக்கிறது. தற்பொது உருவாக்கப்பட்டுள்ள செனோபோட்டு 3.0 எந்திரன்கள் இனப்பெருக்கம் செய்யும் எந்திரன்களாகும். கணினி உதவியால் இவை வடிவமைக்கப்பட்டு  பிறகு பொருத்தப்படுகின்றன.  

நீந்திச் சென்று, நூற்றுக்கணக்கான தனித்தனி செல்களை ஒன்று திரட்டி தங்கள் வாய் பகுதியில் தங்களை ஒத்த புதிய குழந்தைகளை இவை உருவாக்குகின்றன.  குழந்தை எந்திரன்கள் சில நாள்களில் வெளியே வந்து தாய் செனோபோட்டுகள் போல நகரவும் செயல்படவும் தொடங்குகின்றன.

தடுப்பூசி மாதிரிகளை உருவாக்கவும், பழுதடைந்த மனித உயிரணுக்களுக்கு மாற்றாகப் பயன்படுத்தவுமே முதலில் விஞ்ஞானிகள் இத்தகைய உயிருள்ள எந்திரன்களை உருவாக்கினார்கள் என்பது குறிப்பிடத்தக்கது. விபத்தில் கடுமையாக பாதிக்கப்பட்ட மனிதர்களை குணப்படுத்துவதும் இதனால் சாத்தியமாகலாம்.

## மேற்கோள்கள்

பகுப்பு:அறிவியல் ஆய்வுகள்
மும்பை கடற்கரை உலாச்சாலை

**கடற்கரை உலாச்சாலை** (**Marine Drive**) இந்தியாவின் மகாராட்டிரா மாநிலத்தில் மும்பை நகரத்தின் தென்கோடியில் நாரிமன் முனையில் அமைந்துள்ளது.  அரபுக் கடலை ஒட்டிய இந்த 'C' வடிவ காங்கிரீட் உலாச்சாலை 3 கிலோ மீட்டர் நீளம் கொண்டது. இந்த கடற்கரை உலாச்சாலை, வடகோடியில் கிர்கோன் சௌபாத்தி மற்றும் தென்கோடியில் நாரிமன் முனையையும் இணைக்கிறது. இதன் வடகோடியில் மலபார் மலை உள்ளது. இந்த உலாச்சாலை மேற்கு - தென்மேற்கு வழியாகச் செல்கிறது. கடற்கரை உலாச்சாலையை இராணியின் கழுத்தணி என்று அழைப்பர். ஏனெனில், இரவு நேரத்தில் கடற்கரை உலாச்சாலையை உயரமான இடத்தில் இருந்து பார்க்கும் போது, தெரு விளக்குகள் வெளிச்சத்தில் முத்து சரம் போல காட்சியளிக்கும்.  

இந்த கடற்கரை உலாச்சாலையின் அதிகாரப்பூர்வமான பெயர் நேதாஜி சுபாஷ் சந்திர போஸ்  சாலை என்பதாகும். இக்கடற்கரை சாலையின் நெடுகில் இருபுறகளிலும் நெடுகிலும் ஈச்ச மரங்கள் காணப்படும். இதன் வடகோடியில் புகழ்பெற்ற சௌபாத்தி கடற்கரை உள்ளது.  இச்சாலையில் பல உணவு விடுதிகள் உள்ளது. இப்பகுதியில் மகாராட்டிரா ஆளுநரின் மாளிகை அமைந்துள்ளது. 
## மேற்கோள்கள்

* https://www.frommers.com/destinations/mumbai/attractions/marine-drive--chowpatty-beach

## வெளி இணைப்புகள்

*Marine Drive turns 100
*Marine Drive Refurbishment Project

பகுப்பு:மும்பை
பகுப்பு:மும்பை மாவட்டம்
செம்பூர்

**செம்பூர்** (**Chembur**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில் மற்றும் பெருநகரமும்பை மாநகராட்சியின் மண்டலம் எண் 5-இல், வார்டு எண் **M** மேற்கில் உள்ளது. இது தென்மத்திய மும்பை மக்களவை தொகுதிக்கும் மற்றும்  செம்பூர் & அணுசக்தி நகர் சட்டமன்ற தொகுதிகளுக்கும் உட்பட்டதாகும். செம்பூர் அருகில் குர்லா பகுதி அமைந்துள்ளது.

## மேற்கோள்கள்

## வெளி இணைப்புகள்

* BEST public buses route search

பகுப்பு:மும்பை
பகுப்பு:மும்பை புறநகர் மாவட்டம்
சுசான் நைபர்

**சுசான் நைபர்** *(Susan Niebur)* (பிறப்பு:1973) ஓர் அமெரிக்கக் கோள் அறிவியலாளர் ஆவார். இவர் அறிவியலில் பெண்களின் முன்னேற்றத்துக்காக பாடுபடுபவர். மார்பகப் புற்று பற்றிய வலைப்பூ ப்திவாளரும் ஆவார்.
## வாழ்க்கை
நைபர் ஜார்ஜியா தொழில்நுட்ப நிறுவனத்தில் இருந்து 1995 இல் இயற்பியலில் தன் இளவல் பட்டத்தைப் பெற்றார். இவர் புனித உலூயிசில் உள்ள வாசிங்டன் பல்கலைக்கழகத்தில் தன் முனைவர் பட்டத்தைப் பெற்றார். பிறகு இவர் நாசாவில் 2001 இல் ஓர் அக ஆய்வாளராகச் சேர்ந்துள்ளார். பிறகு 2003 இல் நாசா கண்டுபிடிப்புத் திட்ட அறிவியலாளர் ஆனார்.  பின்னர் நாசாவில் இருந்து 2006 இல் பணிவிலகி அதுமுதலாக அறிவுரிஞராகப் பணிபுரிந்து வருகிறார்.
இவருக்கு 2007 இல் மார்பகப் புற்று உள்ளதாகக் கண்டறியப்பட்டது.  இவர் 2012 பிப்ரவரி 6 இல் அப்புற்றால் இறந்துவிட்டார்.
## பங்களிப்புகள்
நைபர் தன் மாணவப் பருவ்த்திலேயே அமெரிக்க இயற்பியல் கழகப் பட்ட மேற்படிப்பு மாணவர் பேரவையையும் தேசிய முனைவர் அளக்கைத் திட்டத்தையும்  நிறுவியதோடு தேசியப் பட்ட மேற்படிப்புத் தொழில்முறைக் கழகத் தலைவரும் ஆனார். நாசாவில் இவர் தொடக்கநிலை ஆய்வு வாழ்க்கைப்பணி நல்கையையும் கோள் அறிவியலாளருக்கான பணிப்பட்டறையையும் உருவாக்கினார் இவர் 2008 இல்  "கோள் அறிவியலில் மகளிர்" எனும் வலைப்பூவைத் தொடங்கினார். மேலும் இவர் பரவலாகப் படிக்கப்பட்ட, " நடைகுழவியர் கோள்" எனும் வலைப்பூவையும் தொடங்கினார்.

## தகைமைகள்
இவரது கோள் அறிவியல் ஆய்வு, தேட்டப் பணிகளுக்காக அமெரிக்க வானியல் கழக மாசுர்சுகி விருது இவர் இறந்த பிறகு 2012 இல் வழங்கப்பட்ட்து 2012.

113394 நைபர் எனும் சிறுகோள் இவரது பெயரால் அழைக்கப்படுகிறது.

கோள் அறிவியல் மகளிர் ஆண்டுக் கூட்டம், சுசான் நைபர் மகளிர் கோள் அறிவியல் ஒருங்கிணைப்பு நிக்ழ்வு  என வழங்கப்படுகிறது.

## மேற்கோள்கள்

## வெளி இணைப்புக்ள்
*Home page
*Remembering One of Our Own: Susan Niebur, The DC Moms

பகுப்பு:1973 பிறப்புகள்
பகுப்பு:2012 இறப்புகள்
பகுப்பு:பெண் கோள் அறிவியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:அமெரிக்க வானியலாளர்கள்
பாராடாக்சூரினே

**பாராடாக்சூரினே** (*Paradoxurinae*) என்பது விவிரிடே  குடும்பத்தினைச் சார்ந்த ஓர் துணைக்குடும்பம் ஆகும். இதனை முதன் முதலாக ஜான் எட்வர்டு கிரே 1864-ல் விவரித்தார். இந்தத் துணைக்குடும்பத்தின் கீழ் ஆசியப் பேரினங்கள் *[[பாராடாக்சூரசு|பாராடாக்சூரசு,]]* *பாகுமா* மற்றும் *[[கரடிப் பூனை|ஆர்க்டிக்டுசு]]* போக்காக்கினால் இணைக்கப்பட்டது.

## வகைப்பாடு

### வாழும் சிற்றினங்கள்

### இன உறமுறை படம்
பாராடாக்சூரினேவின் இனவரலாறு கிளை வரைபடம் கீழே கொடுக்கப்பட்டுள்ளது.

### அழிந்துபோன சிற்றினங்கள்
* *கிச்செச்சியா*   
* *தக்ஜெனிக்டிசு*   
* *கானுயிட்சு தெக்கானி*   
* *சியாமிக்டிசு க்ரோஹே*  

## மேற்கோள்கள்
தெற்கு மும்பை

**தெற்கு மும்பை** (**South Mumbai**) பெருநகரமும்பை மாநகராட்சியில் மும்பை நகர்புற மாவட்டத்தின் தெற்கில் அமைந்த பகுதியாகும். இது மும்பை மாநகரத்தின் வணிகம் மற்றும் சந்தைப் பகுதியாகும். இது  தெற்கு மும்பையின் கொலாபா முதல் மாகிம் வரை விரிந்துள்ளது. இந்தியாவிலேயே தெற்கு மும்பையில் நிலத்தின் மதிப்பு மிகமிக அதிகமாகும்.
தெற்கு மும்பை மலபார் மலை, பிரீச் கேண்டி, கெம்ஸ் கார்னர், குப்பே பரேட், கும்பாலா மலைகளுக்கு பெயர் பெற்றது.

தாஜ் மகால் பேலஸ் மற்றும் டவர், கேட்வே ஆப் இந்தியா, சத்திரபதி சிவாசி தொடருந்து நிலையம், மும்பை துறைமுகம், பல்லார்டு எஸ்டேட் ஆகிய புகழ்பெற்ற கட்டிடங்கள் தெற்கு மும்பையில் உள்ளது. தெற்கு மும்பை பெரிய கோடீஸ்வரர்கள் வாழும் பகுதியாகும். இந்தியாவின் பெரிய தொழில் அதிபர் முகேஷ் அம்பானியின் $1.5 பில்லியன் டாலர் மதிப்புள்ள புகழ்பெற்ற ஆன்டிலியா  மாளிகை தெற்கு மும்பையில் உள்ளது. தெற்கு 

புவியியல் படி, தெற்கு மும்பை  சால்சேட் தீவின் தெற்கில் அமைந்துள்ளது. இதன் கிழக்கில் மும்பை துறைமுகமும், மேற்கில் அரபுக் கடலும் எல்லையாக உள்ளது. மும்பை கடற்கரை உலாச்சாலையும் இங்கு உள்ளது.

தெற்கு மும்பையில் பிரபலமான  கதீட்ரல் மற்றும் ஜான் கோனான் பள்ளி, ஜெ. பி. பெட்டிட் மகளிர் உயர்நிலைப் பள்ளி, காம்பியன் பள்ளி, பம்பாய் பன்னாட்டுப் பள்ளி, புனித மேரி பள்ளி போன்ற கல்வி நிலையங்கள் உள்ளது. மேலும் தெற்கு மும்பையில் இந்திய கிரிக்கெட் கிளப், இராயல் வில்லிங்டன் விளையாட்டு கிளப், பாம்பே ஜிம்கானா மற்றும் பிரீச் கேண்டி மருத்துவமனை, மும்பை மருத்துவமனை, ஜஸ்லோக் மருத்துவமனை மற்றும் அர்க்கிசோந்தா மருத்துவமனைகள் உள்ளது.

## தெற்கு மும்பையின் பகுதிகள்
* கொலாபா 
* தாதர்
* பரள்
* மசாகன்
* மாகிம்
* தாராவி
* வாக்கேஷ்வர்
* மாட்டுங்கா
* மகாலட்சுமி
* பைகுல்லா
* கார்மைக்கேல் சாலை
* கெம்ஸ் முனை
* மரைன் லைன்ஸ்
* பிரபாதேவி
* மும்பை சென்ட்ரல்
* சத்திரபதி சிவாசி தொடருந்து நிலையம்
* நரிமண் பாயின்ட்
* குஃபே பேரேடு
* காள்பாதேவி
* வொர்லி
* சர்ச் கேட்
* மலபார் ஹில்ஸ்

## முக்கியத்துவம்
தெற்கு மும்பை பகுதியில் இந்திய ரிசர்வ் வங்கி மற்றும் மும்பை பங்குச் சந்தை செயல்படுகிறது. தெற்கு மும்பை,  இந்தியாவின் முக்கிய  மைய வணிகப் பகுதி ஆகும். இப்பகுதியில், குறிப்பாக நார்மன் முனைப் பகுதியில் பன்னாட்டு வணிக நிறுவனங்களின் தலைமையகம் உள்ளது. தாஜ் மகால் பேலஸ் மற்றும் டவர், கேட்வே ஆப் இந்தியா, சத்திரபதி சிவாசி தொடருந்து நிலையம், மும்பை துறைமுகம், பல்லார்டு எஸ்டேட் ஆகியவற்றின் புகழ்பெற்ற கட்டிடங்கள் தெற்கு மும்பையில் உள்ளது. மும்பை உயர் நீதிமன்றம், பெருநகரமும்பை மாநகராட்சி மற்றும் மத்திய ரயில்வேயின் தலைமையகம் தெற்கு மும்பையில் உள்ள்து. ஆசியாவின் மிகப்பெரிய சேரிப் பகுதியான தாராவி தெற்கு மும்பையில் உள்ளது.

ஜம்னாலால் பஜாஜ் மேலாண்மை நிறுவனம், மும்பை செயிண்ட் சேவியர் கல்லூரி, அரசு சட்டக் கல்லூர், வில்சன் கல்லூரி, ஜெய்ஹிந்து கல்லூரி,  சர் ஜாம்செட்ஜி - ஜீஜிபாய் குழும மருத்துவமனை, வான்கேடே அரங்கம், **சௌபாத்தி கடற்கரை** போன்றவைகள் தெற்கு மும்பையில் உள்ளது.

## பழைய மும்பை

**பழைய மும்பை**யானது மும்பையின் ஏழு தீவுகளைக் கொண்டது.  பழைய மும்பை என்ற பெயர் 19-ஆம் நூற்றாண்டு முதல் 1980-ஆம் வரை புழக்கத்தில்  இருந்தது.  

## இதனையும் காண்க
* மும்பை மேற்கு புறநகர் பகுதிகள்
* மும்பை புறநகர் மாவட்டம்
* மும்பை மாவட்டம்
## அடிக்குறிப்புகள்

*

## மேற்கோள்கள்

## வெளி இணைப்புகள்

*Altamont Road – Voted 10th Richest

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிரத்திலுள்ள மாநகரங்கள்
பகுப்பு:மும்பை மாவட்டம்
மும்பை மேற்கு புறநகர் பகுதிகள்

**மும்பை மேற்கு புறநகர் பகுதிகள்** (**Western Suburbs**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில் அமைந்துள்ளது. மும்பை மேற்கு புறநகர் பகுதியில் அந்தேரி, பாந்த்ரா, போரிவலி, தகிசர், கோரேகாவ், ஜோகேஸ்வரி ஜூகூ, காந்திவலி, மலாடு, கர்,  சாண்டா குரூஸ், வில்லே பார்லே,  ஆரோ பால் காலனி  போன்ற பகுதிகளைக் கொண்டது. 

மும்பை மேற்கு புறநகர் பகுதி, சால்சேட் தீவின் மேற்கு முனையிலிருந்து பாந்த்ரா முதல் தானே மாவட்டத்தின் பாயந்தர்
பகுதி வரை நீண்டுள்ளது.  மும்பை மேற்கு பகுதிகளை, தானே மாவட்டத்தின் பாயந்தர் மற்றும் மித்தி ஆறு ஆகியவைகள் பிரிக்கிறது.

## [[பெருநகரமும்பை மாநகராட்சி]]யில் மும்பை மேற்கு பகுதிகள்
பெருநகரமும்பை மாநகராட்சியில் மும்பை மேற்கு பகுதிகள்  HE, HW, KE, KW,  PS, PN, RS, RC, RN ஆகிய வார்டுகளில் அமைந்துள்ளது.

## போக்குவரத்து
### வானூர்தி நிலையம்
மேற்கு மும்பையின் அந்தேரிப் பகுதியில் சத்திரபதி சிவாஜி பன்னாட்டு வானூர்தி நிலையம் உள்ளது. 

### இருப்புப் பாதை
பாந்த்ரா தொடருந்து நிலையம், போரிவலி தொடருந்து நிலையம், பாயந்தர்  தொடருந்து நிலையம் மற்றும்   கோரேகாவ் தொடருந்து நிலையங்கள் புறநகர் மின்சார இரயில் வசதிகள் கொண்டது.

### சாலை
மேற்கு விரைவுச் சாலை பாயந்தர், மீரா ரோடு, போரிவலி  பகுதிகளை இணைக்கிறது. பாந்திரா-வொர்லி கடற்பாலம் தெற்கு மும்பையுடன் இணைக்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  446 சதுர கிலோ மீட்டர் பரப்பளவு கொண்ட மும்பை மேற்கு புறநகர் பகுதியின், மொத்த மக்கள் தொகை 93,56,962 ஆகும். இதன் மக்கள் தொகை அடர்த்தி ஒரு சதுர கிலோ மீட்டர் பரப்பில் 21,000 வீதம் வாழ்கின்றனர்.

## இதனையும் காண்க
* தெற்கு மும்பை
* நவி மும்பை
* மும்பை மாவட்டம்
* மும்பை புறநகர் மாவட்டம்
* மும்பை கிழக்கு புறநகர் பகுதிகள்

## அடிக்குறிப்புகள்
* 

## மேற்கோள்கள்

## வெளி இணைப்புகள்

பகுப்பு:மும்பை
பகுப்பு:மும்பை புறநகர் மாவட்டம்
மிலேட்டசின் இப்போடமஸ்

**மிலேட்டசின் இப்போடமஸ்** (*Hippodamus of Miletus* (; கிரேக்க மொழி: Ἱππόδαμος ὁ Μιλήσιος, *Hippodamos ho Milesios*; 498 &ndash; கி.மு. 408) என்பவர் ஒரு பண்டைய கிரேக்க கட்டடக் கலைஞர், நகர்ப்புற திட்ட வடிவமைப்பாளர், மருத்துவர், கணிதவியலாளர், வானியலாளர், மெய்யியலாளர் ஆவார். இவர்  "ஐரோப்பிய நகரத் திட்டமிடலின் தந்தை" எனக் கருதப்படுகிறார்.  மேலும் நகர தளக்கோலம் "இப்போடாமியன் வரைபடம்" ( நகர அமைப்பு ) என்ற பெயரால் அழைக்கப்படுகிறது.

இப்போடமஸ் மிலேட்டசில் பிறந்தார் மற்றும் கிமு 5 ஆம் நூற்றாண்டில், பண்டைய கிரேக்க பாரம்பரிய சகாப்தத்தின் பொற் காலத்தில் வாழ்ந்தார். இவரின் தந்தை யூரிஃபோன் என்பவராவார். அரிஸ்டாட்டிலின் கூற்றுப்படி, அரசியலில் நேரடியான அனுபவம் இல்லாமல், அரசாங்கத்தின் கோட்பாட்டை எழுதிய முதல் எழுத்தாளர் ஹிப்போடமஸ் ஆவார்.

இவரது கிரேக்க நகரங்களுக்கான வடிவமைப்பு திட்டங்கள் ஏதென்ஸ் நகரத்தில் கூட பொதுவான சிக்கலான, குழப்பமான பகுதிகள் ஒழுங்குமுறையால் சீரமைக்கப்பட்டு வகைப்படுத்தப்பட்டது.

## ஆளுமை
அரிசுட்டாட்டில், இசுட்ராபோ, ஸ்டோபேயஸ், ஹெசிசியஸ், போட்டியஸ், தியானோ ஆகியோரின் படைப்புகளில் இவர் குறிப்பிடப்படுகிறார்.

இவர் தன்னை எல்லோரும் கவனிக்க வேண்டும் என்ற ஆசை கொண்டு அதன்படி நடந்து கொண்டவர். இவர் குறித்து அரிசுட்டாட்டில் தன் *அரசியல்* என்ற நூலில், "நீண்ட முடியை வளர்த்தவராகவும், விலை உயர்ந்த ஆபரணங்களை அணிந்திருந்தார். இதனால் இவரை நிரம்ப பகட்டானவர் என்று எல்லோரும் நினைத்தனர். ஆயினும் இவர் விலை மலிவான, ஆனால் வெப்பம்தரும் சாதாரண உடைகளையே கோடைக் காலத்திலும், குளிர்காலத்திலும் அணிந்துவந்தார்." என்றார்.

## சாதனைகள்
thumb|300x300px| பீரேயாசு வரைபடம், நகரின் கட்டத் திட்டத்தைக் காட்டுகிறது

### "சிறந்த நாடு"
அரிஸ்டாட்டில் ( *அரசியலில்* ii.8) படி, இப்போடமஸ் நகரத் திட்டமிடலின் முன்னோடியாக இருந்தார். மேலும் இவர் 10,000 ஆடவர்  (சுதந்திரமான ஆண் குடிமக்கள்) வசிக்கும் ஒரு சிறந்த நகரத்தை வடிவமைத்தார். அதே நேரத்தில் ஒட்டுமொத்த மக்கள் தொகை (பெண்கள், குழந்தைகள், அடிமைகள் உட்பட) 50,000 ஐ எட்டும். இவர் நகரங்களின் நடைமுறைச் சிக்கல்களை ஆய்வு செய்து அவற்றை அரசு நிர்வாக அமைப்புடன் இணைத்தார். இதன் விளைவாக, இவர் குடிமக்களை மூன்று வகைகளாகப் பிரித்தார் (போர்வீரர்கள், கைவினைஞர்கள், 'உழவர்கள்'), நிலத்தையும் மூன்றாகப் பிரித்தார் (புனிதமானது, பொதுப் பயன்பாட்டுக்கானது, தனியார்).

அரிஸ்டாட்டில் தன் எழுத்துகளில், ஹிப்போடமஸின் "சிறந்த நாடு" என்ற திட்டத்தை விமர்ச்சித்தார். இத்திட்டமானது ஒரு வகுப்பார் மட்டும் ஆயுதங்களை ஏந்துவதை ஏகபோகமாக்ககியது. இது "வேளாண் மக்கள்" மற்றும் "தொழிலாளர்கள்" ஆயுதம் தாங்கும் வர்க்கத்தால் ஒடுக்கப்படுவதற்கு வழிவகுக்கும் என்று வாதிட்டார். அரிஸ்டாட்டிலின் சொந்த அரசியல் கருத்தாக்கமானது ஒரு பெரிய நடுத்தர வர்க்கத்தை உள்ளடக்கியது, அதில் ஒவ்வொரு குடிமகனும் சுய சட்டம், ஆயுதம் தாங்குதல், வேலை செய்தல் ஆகிய மூன்று செயல்பாடுகளையும் நிறைவேற்றினர்.

### நகர்ப்புற திட்டமிடல்
அரிஸ்டாட்டிலின் கூற்றுப்படி, இவர் நகர நிர்மாண திடங்களில் கவனம் செலுத்திய முதல் நகர்ப்புற திட்டமிடு வல்லுநர். இவர் ஏதென்சின் துறைமுகப் பகுதியான பீரேயாசை ஒழுக்குபடுத்தி சீரமைப்பதற்கு வரைபடத்தை தயாரித்துக் கொடுத்தார்.

## குறிப்புகள்

## வெளி இணைப்புகள்

பகுப்பு:பண்டைய கிரேக்க நபர்கள்
தம்பின் மாவட்டம்

**தம்பின் மாவட்டம்** என்பது (மலாய்: *Daerah Tampin*; ஆங்கிலம்: *Tampin District*; சீனம்: 淡边县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். தம்பின் மாவட்டத்தின் முக்கிய நகரம் தம்பின் *(Tampin)* நகரம். 

கோலாலம்பூர் பெருநகரில் இருந்து தெற்கே 123 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 60 கி.மீ. தொலைவிலும் அமைந்து உள்ளது. 

## பொது

நெகிரி செம்பிலான் மற்றும் மலாக்கா எல்லையில் அமைந்துள்ள ஒரு மாவட்டம். இந்த மாவட்டம், உள்ளாட்சிச் சட்டம் 1976-இன் விதிகள் மூலம் மறு சீரமைக்கப்பட்டது. 

அதன் விளைவாக, ஜூலை 1, 1980-இல் தம்பின் மாவட்டக் கழகம் *(Tampin District Council)* உருவாக்கப்பட்டது. தம்பின் மாவட்டம் முன்பு தம்பின் வாரியம் என்று அழைக்கப்பட்டது.

## நிர்வாகப் பகுதிகள்

தம்பின் மாவட்டக் கழகத்தின் நிர்வாகத்தின் கீழ் வரும் பகுதிகள்:-

# தம்பின் டவுன்
# கிமிஞ்சே நகரம்
# கிமிஞ்சே லாமா
# கிமிஞ்சே பாரு
# பத்தாங் மலாக்கா
# ஆயர் கூனிங் செலாத்தான்
# கெடோக்
# கிம்மாஸ்

### தம்பின் முக்கிம்கள்

தம்பின் மாவட்டத்தில் மாவட்டத்தில் 7 முக்கிம்கள் உள்ளன.

# ஆயர் கூனிங் *(Ayer Kuning)*
# கிம்மாஸ் *(Gemas)*
# கெமிஞ்சே *(Gemencheh)*
# கெரு *(Keru)*
# ரெப்பா *(Repah)*
# தம்பின் தெங்கா *(Tampin Tengah)*
# திபோங் *(Tebong)*

## தம்பின் தேர்தல் முடிவுகள்

* **[[மலேசியப் பொதுத் தேர்தல், 2018]]**
மலேசிய மக்களவையில் தம்பின் தொகுதி. 2018-ஆம் ஆண்டு பொதுத் தேர்தல் முடிவுகள்.

## மாநிலச் சட்டமன்றம்
* **[[மலேசியப் பொதுத் தேர்தல், 2018]]**

தம்பின் மாவட்டத்தின் சட்டமன்றத் தொகுதிகள்; 2023-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.

## தம்பின் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; தம்பின் மாவட்டத்தில் *(Tampin District)* 7 தமிழ்ப்பள்ளிகள் உள்ளன. 760 மாணவர்கள் பயில்கிறார்கள். 107 ஆசிரியர்கள் பணியாற்றுகிறார்கள். 

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்
பகுப்பு:நெகிரி செம்பிலான் மாவட்டங்கள்‎
மலபார் மலை

**மலைபார் மலை** (**Malabar Hill**) மும்பை நகரத்தின் முக்கிய நில அடையாளங்களில் ஒன்றாகும். இது இந்தியாவின் மகாராட்டிரா மாநிலத்தின் தலைநகரான தெற்கு மும்பையில் உள்ள மலைக்குன்றுகள் சூழ்ந்த செல்வமிக்க வணிக மற்றும் குடியிருப்பு பகுதியாகும். இப்பகுதியில் மகாராட்டிரா மாநில ஆளுநர், முதலமைச்சரின் அலுவலக மாளிகை, அரசு விருந்தினர் விடுதி மற்றும் மிக முக்கிய மாநில மற்றும் மத்திய அரசு அதிகாரிகளின்  மாளிகைகள், தொங்கும் தோட்டம் மற்றும் சமணர் கோயில் உள்ளது.

## படக்காட்சிகள்

File:Malabar Hill from Xavier's, Bombay LACMA M.90.24.4.jpg|மலபார் மலை குடியிருப்புகள், ஆண்டு 1860 
File:Malabarpoint governmenthouse bombay.jpg|மலபார் முனை, 1865 
File:Hanging Gardens Malabar Hill.jpg|மலபார் பூங்கா, 1905
File:Bombay10.jpg|பிரியதர்சினி பூங்கா, மலபார் மலை 


## மேற்கோள்கள்

* http://www.amazingmaharashtra.com/2013/04/malabar-hill.html

பகுப்பு:மும்பை
பகுப்பு:மும்பை மாவட்டம்
பகுப்பு:மும்பையின் புவியியல்
சாரா ஓர்சுட்டு

**சாரா ஓர்சுட்டு** *(Sarah Hörst)* (பிறப்பு:26, ஏப்பிரல், 1982)  ஒரு ஜான் ஆப்கின்சு பல்கலைக்கழக கோள் அறிவியல் துறை உதவிப் பேராசிரியர் ஆவார். இவர் கோள் வளிமண்டல அடர்பனிக்கட்டிகள் பற்றி, அதுவும் குறிப்பாக காரிக்கோளின் நிலாவாகிய் தித்தன் வளிமண்டலம் பற்றிய ஆய்வில் தன் கவனத்திக் குவித்து வருகிறார்.
## கல்வி
ஓர்சுட்டு புளோரிடாவில் உள்ள கைனெசுவில்லியில் உயர்நிலைப் ப்ள்ளியில் கல்வி கற்றார். இவரின் தாயார் ஒரு நரம்பியல் வல்லுனர்; இவது தந்தையார் ஒரு மருத்துவர். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் பெற்றார். இவர் கலிபோர்னியா தொழில்நுட்ப நிறுவனத்தில் இயற்பியலாளர் மைக்கேல் பிரவுனுடன் இணைந்து செலெசுட்ரான் தொலைநோக்கியைப் பயன்படுத்தி ஐரோப்பா, தித்தன் நிலாக்களை ஆய்வு செய்தார். இந்தத் தொலைநோக்கி பயில்நிலை சார்ந்ததாக இருப்பினும் இவர் இதைக் கொண்டு தித்தன் நிலாவின் படிமத்தை உருவாக்கி அதன் ஒளி வரைவைக் கணக்கிட்டதோடு அதில் நிலவும் முகில்களையும் ஆய்வு செய்ய முயன்றார்.  இவர் கால்டெக் நிறுவனத்தின் கலம் பின்பற்றல் குழுவில் பணிபுரிந்துள்ளர். இவர் 2004 இல் முதுவர் பட்டம் பெற்றதும்,  தாரைச் செலுத்த ஆய்வகத்தில் சேர்ந்தார். அங்கு இவர் காசினி-ஐகன்சு விண்கல படிமவாக்க துணையமைப்புக்கான படிமப் பகுப்பாய்வை செய்தார். இவர் ஐபாகு (IPAG) எனும் Institut de Planétologie et d'Astrophysique de Grenoble இல் பணிபுரிந்துள்ளார்.
 இவர் அரிசோனா பல்கலைக்கழகத்தில் தன் முனைவர் பட்ட்த்தை 2011 இல் பெற்றார். இவரது முனைவர் ஆய்வின் தலைப்பு *தித்தன் நிலா வளிமண்டல் வேதியியல் சார்ந்த் பின்னைக் காசினி ஆய்வு*, என்பதாகும். இங்கு இவர் நிலா, கோள் ஆய்வகத்தில் பணிபுரிந்து தித்தன் வளிமண்டல வேதியியல் பற்றி ஆய்வு மேற்கொண்டார். இவரது குழு தான் தித்தன் வளிமண்டலத்தில் அமினோ அமிலங்களும் உட்கருவன் அடிநிலைகளும் நிலவியதை முதன்முதலில் கண்டு உலகுக்கு அறிவித்தது. வளிமண்டல அறிவியலில் மகளிருக்கு வழங்கும் பீட்டர் வேகினர் விருதை இவர் பெற்றுள்ளார்.

## ஆராய்ச்சிப்பணி
இவர் 2011 இல் தேசிய வானியல், வானியற்பியல் அறக்கட்டளை முதுமுனைவர் ஆய்வு நல்கையோடு பவுல்டரில் உள்ள கொலராடோ பல்கலைக்கழகத்தில் சேர்ந்தார் இவர் 2014 இல், ஜான் ஆப்கின்சு பல்கலைக்கழகத்தில் உதவி பேராசிரியராகச் சேர்ந்து கோள்களும் அவ்ற்றின் நிலாக்களும் சார்ந்த வளிமண்டலங்களின் வேதியியலில் சிறப்புத் தகைமையை வளர்த்துகொண்டார்.

இவரது குழு 2018 மார்ச்சில் வேற்றுலக வளிமண்டலங்களை ஆய்வகத்தில் உருவகிக்கலாம் என்பதையும் அவற்றில் நிலவும் உறைபனிக்கட்டியின் உட்கூறுகளைக் கண்டறியலாம் என்பதையும் செயல்முறையில் விளக்கியது .  இந்த ஆய்வு 2021 இல் நாசா ஏவவுள்ள ஜேம்சு வெப் விண்வெளித் தொலைநோக்கி திரட்டவுள்ள தரவுகளைப் பகுத்தாய உதவும்.

இவர் தித்தன் நிலாவுக்கு அனுப்பவுள்ள திரேகான்பிளை விண்கலத் திட்டத்தின் அறிவியல் தொழில்நுட்பக் குழுவிலும் பணியாற்றுகிறார்.

## தகைமைகளும்விருதுகளும்
இவர் 2020 இல் அமெரிக்க வானியல் கழகத்தின் ஆய்வக வானியற்பியல் கோட்ட (LAD) தொடக்கநிலை வாழ்க்கைப்பணி விருதைப் பெற்றார்.
## அறிவியல் எழுத்தும் பரப்பலும்
இவரது பணி குறித்த செய்திகள் *சுமித்சோனியன் இதழிலும்* *சைசோ காட்சியிலும்*  பி பி சி (BBC) செய்தியிலும் வந்துள்ளன. இவர் தொடக்க, நடுநிலைப் பள்ளி ஆசிரியர்களுடன் இணைந்து வகுப்பறையில் கோள் அறிவியல் அறிவைப் பரப்பி வருகிறார்.

இவர் கோளியற் கழகத்தின் *கோள் வானொலி* காட்சியில் தோன்றிப் பரப்புரை செய்துள்ளார் *Planetary Radio*.

## மேற்கோள்கள்

## வெளி இணைப்புகள்
* 
* Sarah Hörst's writing for The Planetary Society

பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
பகுப்பு:பெண் வானியற்பியலாளர்கள்
தாதிநாய்கன் பட்டி

**தாதிநாய்க்கன் பட்டி** (*Thathinayakkanpatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது வீராச்சிகுப்பம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 93, மொத்த மக்கள் தொகை 381, இதில் 204 ஆண்களும், 177 பெண்களும் அடங்குவர்.
## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
தேசிய வேளாண்மை ஆணையம்

**தேசிய வேளாண் ஆணையம்** (*National Commission on Agriculture*) என்பது இந்தியாவில் விவசாய உற்பத்தியை அதிகரிப்பதற்கான வழிகளைக் கண்டறிய உருவாக்கப்பட்ட இந்திய அரசின் அமைப்பாகும்.

இந்த ஆணையம் ஆகத்து 1970-ல் விவசாயத் துறை அமைச்சகத்தின் கீழ் நிறுவப்பட்டது. 1976ஆம் ஆண்டு என். ஆர். மிர்தாவின் கீழ் பதினைந்து பகுதிகளாக இதன் இறுதி அறிக்கையை வெளியிட்டது. இது நீர் மேலாண்மை, துணைத் துறைகள் உட்படப் பல பண்ணை தொடர்பான துறைகளை மேம்படுத்துதல் மற்றும் திறன் மேம்பாடு மற்றும் ஆராய்ச்சியை மேம்படுத்துதல் ஆகியவற்றைப் பரிந்துரைத்தது.

## மேற்கோள்கள்

பகுப்பு:இந்திய ஆணைக்குழுக்கள்